《喜曾翰林奉使交阯回二首 其二》
明代·平显

北极奎章焕，南交使者归。雕题瞻礼乐，象齿贡京畿。

听漏趋青琐，停骖解绣衣。上林春色好，官柳正依依。

作者简介：浙江钱塘人，字仲微。博学多闻，诗文皆有典则。以荐授广西藤县知县，谪戍云南。黔国公沐英重其才，辟为教读。卒年七十四。其诗怪变豪放，有得于远游之助。有《松雨斋集》。